**Ministru kabineta noteikumu projekta “Grozījumi Ministru kabineta 2021. gada 7. janvāra noteikumos Nr. 4 “Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2021. gada 7. janvāra noteikumos Nr. 4 “Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” (turpmāk – Noteikumu projekts) paredz atsevišķu Ministru kabineta 2021. gada 7. janvāra noteikumos Nr. 4 “Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” (turpmāk – MK noteikumi Nr.4) ietverto normu precizēšanu.Noteikumu projekts stājas spēkā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar nolūku nodrošināt MK noteikumu Nr. 4 15.5. apakšpunkta skaidru izpratni par Komisijas Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas Regula Nr. 1407/2013) 6. panta 4. punkta piemērošanu, un ņemot vērā, ka atbalsta sniedzēja/ programmas apsaimniekotāja gadījumā dati par piešķirto atbalstu jāglabā 10 gadus no pēdējā atbalsta piešķiršanas dienas, savukārt, līdzfinansējuma saņēmēja un gala labuma guvēja gadījumā – 10 gadus no atbalsta piešķiršanas dienas, atbilstoši precizēta Noteikumu projekta 15.5. apakšpunkta redakcija.Vienlaikus, atsaucoties uz Finanšu ministrijas 2021. gada 6. aprīļa vēstuli Nr. 7-4/18/1868 par Komisijas Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas Regula Nr. 651/2014) 2. panta 18. punkta c) apakšpunkta piemērošanu un, ņemot vērā, ka konkrētā punkta prasība tiek pārbaudīta, balstoties uz atbalsta pretendenta iesniegtu apliecinājumu, tiek papildināts noteikumu projekta 22.1. apakšpunkts, kas paredz atbalsta pretendentam iesniegt apliecinājumu par MK noteikumu projekta 22.1. apakšpunktā, kas izriet no Komisijas regulas Nr. 651/2014 2. panta 18. punkta c) apakšpunkta, ietvertā nosacījuma ievērošanu – uzņēmums neatbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru. Projekta iesniedzējs apliecinājumu, kas ir ietverts projekta iesnieguma veidlapā, sniedz par visiem Komisijas regulas Nr. 651/2014 2. panta 18. punktā ietvertajiem kritērijiem, t.sk. par Komisijas regulas Nr. 651/2014 2. panta 18. punkta c) apakšpunktu, par kuru atbalsta sniedzējam nav iespējams pārliecināties publiskajās datubāzēs. Par Komisijas regulas Nr. 651/2014 2. panta 18. punktā ietvertajiem a) b) un d) kritērijiem atbalsta sniedzējs pārliecinās pats, izvērtējot projekta iesniedzēju finanšu rādītājus un informāciju, kas pieejama publiskajās datubāzēs.Ar nolūku nodrošināt MK noteikumu Nr. 4 27.4. apakšpunkta skaidru izpratni par Komisijas Regulas Nr. 651/2014 12. panta 1. punkta piemērošanu un, ņemot vērā, ka atbalsta sniedzēja/ programmas apsaimniekotāja gadījumā dati par piešķirto atbalstu jāglabā 10 gadus no pēdējā atbalsta piešķiršanas dienas, savukārt, līdzfinansējuma saņēmēja gadījumā – 10 gadus no atbalsta piešķiršanas dienas, atbilstoši precizēta Noteikumu projekta 27.4. apakšpunkta redakcija.Atbilstoši MK noteikumu Nr. 4 36.1. apakšpunktam zināšanu pārneses darbību finansēšanai ar atklāta konkursa projekta partneri, ir attiecināmas atlīdzības izmaksas atklāta konkursa projekta partnera personālam, ja attiecīgās izmaksas ir tieši saistītas ar jauna produkta un tehnoloģijas ieviešanu ražošanā. Lai nodrošinātu MK noteikumu Nr. 4 36.1. apakšpunkta skaidru izpratni, Noteikumu projektā ir skaidrots, ka atlīdzības izmaksas ietver arī darba ņēmēja labā veicamos obligātos maksājumus – darba devēja valsts sociālās apdrošināšanas obligātās iemaksas.Atbilstoši MK noteikumu Nr. 4 74.3. apakšpunktam, avansa maksājumi ir paredzēti iepriekš noteiktā projekta līdzfinansējuma saņēmēja ārpakalpojumiem. Ņemot vērā, ka iepriekš noteiktā projekta partneri, atbilstoši MK noteikumu Nr. 4 73. punktā norādītajam, īstenos 72.3. un 72.4. apakšpunktā norādītās atbalstāmās darbības – apmācību un pieredzes apmaiņas pasākumu organizēšanu Latvijā un ārvalstīs gala labuma guvējiem un jaunu produktu vai pakalpojumu prototipu izstrādi gala labuma guvējiem, tad ar nolūku uzsākt apmācību nodrošināšanu un prototipu izstrādi gala labuma guvējiem un veicināt iepriekš noteiktā projekta finanšu plūsmu, iepriekš noteiktā projekta līdzfinansējuma saņēmējs var veikt avansa maksājumus līdz 50 % apmērā arī iepriekš noteiktā projekta partneriem, kas norādīti MK noteikumu Nr. 4 71. punktā.Ņemot vērā, ka gala labuma guvēju apmācības Inovāciju akadēmijā paredzētas vairākos uzsaukumos, tad avansa maksājumi par MK noteikumu Nr. 4 72.3. apakšpunktā norādītajām darbībām var tikt veikti, kad Tehnoloģiju biznesa centrs būs pieņēmis lēmumus par gala labuma guvēju apstiprināšanu Inovāciju akadēmijas konkrētajam uzsaukumam, kuru nodrošinās Rīgas Tehniskās universitātes Rīgas Biznesa skola, kā arī būs saņemts avansa rēķins no Rīgas Tehniskās universitātes par kārtējā Inovāciju akadēmijas uzsaukuma nodrošināšanu/ īstenošanu.Tehnoloģiju biznesa centrs kā līdzfinansējuma saņēmējs cita starpā pieņems lēmumus par gala labuma guvēju apstiprināšanu MK noteikumu Nr. 4 72.4. apakšpunktā norādītajai atbalstāmajai darbībai – jaunu produktu vai pakalpojumu prototipu izstrādes nodrošināšana gala labuma guvējiem. Pēc pozitīva lēmuma saņemšanas gala labuma guvējs slēgs prototipa izstrādes līgumu, kuram būs pievienota detalizēta tāme, ar vienu no MK noteikumu Nr. 4 71. punktā norādītajiem iepriekš noteiktā projekta partneriem. Attiecīgi, avansa maksājumu līdz 50 % apmērā iepriekš noteiktā projekta līdzfinansējuma saņēmējs iepriekš noteiktā projekta partnerim var veikt, pamatojoties uz saņemto avansa rēķinu un prototipa izstrādes līguma, kas noslēgts starp iepriekš noteiktā projekta partneri un gala labuma guvēju, kopiju elektroniskā formā vai oriģinālu, kas parakstīts ar drošu elektronisko parakstu.MK noteikumos Nr. 4 ir noteiktas kā attiecināmas netiešās izmaksas tikai iepriekš noteiktā projekta līdzfinansējuma saņēmējam. Saskaņā ar Donorvalsts noteikumu 8.5. panta pirmā punkta c) apakšpunktu, netiešo izmaksu likmi var piemērot arī projekta partneriem. Ņemot vērā, ka iepriekš noteiktā projekta partneriem arī rodas netiešās izmaksas par MK noteikumu Nr. 4 72.3. un 72.4. apakšpunktā norādīto atbalstāmo darbību īstenošanu un lai atvieglotu atskaitīšanās mehānismu, Noteikumu projektā paredzēts noteikt netiešo izmaksu attiecināšanu arī iepriekš noteiktā projekta partnerim. Netiešo attiecināmo izmaksu likme ir 15 % no iepriekš noteiktā projekta partneru tiešajām attiecināmajām personāla izmaksām, kas iesaistītas šo noteikumu 72.3. un 72.4. apakšpunktā norādīto atbalstāmo darbību īstenošanā.Atbilstoši MK noteikumu Nr. 4 81.1. apakšpunktam, iepriekš noteiktā projekta gala labuma guvējam nedrīkst būt Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.* Noteikumu projektā ir paredzēts paaugstināt Valsts ieņēmumu dienesta administrēto nodokļu vai nodevu parādu slieksni līdz 1000 *euro*. Piedāvātā nodokļu vai nodevu parādu sliekšņa paaugstināšana ir vērtēta, balstoties uz redzējumu par iespējamajiem riskiem un samērīgumu. Tādējādi secināms, ka 150 *euro* nodokļu vai nodevu parādu slieksnis ir vērtējams kā pārāk strikts un administratīvu slogu veicinošs nosacījums. Līdzīgs vērtējums veikts citās ES fondu programmās, piemēram, Ministru kabineta noteikumos, kas regulē 3.2.1.2. pasākumu “Starptautiskās konkurētspējas veicināšana” un noteikumos, kas regulē 3.1.1.6. pasākumu “Reģionālie biznesa inkubatori un radošo industriju inkubators”, kur sākotnējais nosacījums par 150 *euro* nodokļu vai nodevu parādu slieksnis tika palielināts līdz 1000 *euro*.Tāpat secināms, ka COVID-19 pandēmijas ietekme Latvijā nav beigusies, jo uzņēmējdarbības aktivitāte joprojām nav atgriezusies pirmskrīzes līmenī. Saglabājoties epidemioloģiskajiem ierobežojumiem, 2021. gada 1. ceturksnī ekonomikā bija vērojama lejupslīde. 2021. gada pirmajā pusē, uzlabojoties epidemioloģiskajai situācijai, ko veicina vakcinācija un sezonālais darbs, ekonomiskā aktivitāte pakāpeniski palielinās. Ekonomikas ministrijas prognozē, ka 2021. gadā ekonomikas izaugsme var pārsniegt 3%, tomēr saglabāsies ļoti augsta nenoteiktība. Ekonomikas ministrijas vērtējumā ekonomikas atgūšanos un ekonomikas konkurētspējas priekšrocības var radīt inovācijas, tehnoloģiskie faktori un ražošanas efektivitātes uzlabošana. Tehnoloģiju biznesa centra ietvaros sniegtie pakalpojumi un biznesa komandas, kas attīstīs jaunus produktus un tehnoloģijas, ir priekšnosacījums inovāciju, tehnoloģisko un produktivitāti sekmējošu risinājumu ieviešanai tirgū. Turklāt, sadarbībā ar uzņēmējus pārstāvošajām organizācijām 2020. gadā izstrādātais Latvijas ekonomikas atjaunošanas plāns “Stratēģija Latvijai Covid-19 krīzes radīto seku mazināšanai” paredz secīgus soļus: 2020. gadā stabilizēt tautsaimniecību, 2021.-2022. gadā pārorientēt ekonomiku, bet no 2023. gada ieiet izaugsmes fāzē. Tieši pārorientēšanas fāzē esošajiem un topošajiem uzņēmējiem nepieciešami valsts sniegti, pretimnākoši risinājumi uzņēmējdarbības, jo īpaši – inovatīvas uzņēmējdarbības – uzsākšanai un tālākai attīstīšanai, tādējādi veicinot nevis kavējot ekonomisko aktivitāti, un atbalstot uzņēmumus vai uzņēmējdarbības uzsācējus, kurus gan tieši, gan netieši ir ietekmējuši valdības iepriekš noteiktie drošības pasākumi Covid-19 vīrusa ierobežošanai. Vienlaikus jāakcentē, ka galvenā Tehnoloģiju biznesa centra mērķauditorija, līdzīgi kā ES fondu 3.1.1.6. pasākumā “Reģionālie biznesa inkubatori un radošo industriju inkubators”, ir topošie un jaunie uzņēmēji, kuri tikai noformulē un attīsta savu biznesa ideju, saņemot apmācību un prototipu izstrādes pakalpojumus. Ņemot vērā, ka nodokļu parādi rodas jauniem uzņēmumiem salīdzinoši agrā attīstības stadijā, kad vēl nav skaidra finanšu plūsma un sadarbības partneri, tad tieši šī mērķauditorija ir visvairāk ierobežota saņemt Tehnoloģiju biznesa centra pakalpojumus, ja tiks konstatēts nodokļu parāds. Nosakot augstāku nodokļu vai nodevu parāda slieksni, nav paredzēts noteikt konkrētas nozares, un nodokļu vai nodevu parāda slieksnis 1000 *euro* apmērā tiks piemērots visu nozaru biznesa ideju attīstītājiem, topošajiem un jaunajiem uzņēmējiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iepriekš noteiktā projekta mērķgrupas ir Latvijas Republikā reģistrētie sīkie (mikro), mazie un vidējie komersanti, kā arī topošie uzņēmēji – fiziskas personas un fizisko personu grupas. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz palielināt administratīvo slogu mērķa grupām – maziem un vidējiem komersantiem, kā arī topošiem uzņēmējiem – fiziskām personām un fizisko personu grupām. Iepriekš noteiktā projekta līdzfinansējuma saņēmējam un projekta partneriem vienas vienības izmaksu likme un netiešās izmaksas samazina administratīvo slogu un veicina iepriekš noteiktā projekta efektīvāku īstenošanu. Tāpat nodokļu parāda sliekšņa palielināšana iepriekš noteiktā projekta gala labuma guvējiem uz 1000 *euro* veicinās atbalsta pieejamību un tautsaimniecības attīstību.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no:* Komisijas Regulas Nr. 1407/2013;
* Komisijas Regulas Nr. 651/2014;
 |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts nodrošina šādu ES tiesību aktu ievērošanu:* Komisijas Regula Nr. 1407/2013;
* Komisijas Regula Nr. 651/2014.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr. 1407/2013 6. panta 4. punkts | Noteikumu projekta 15.5. apakšpunkts | Ieviesta pilnībā | Neparedz stingrākas prasības |
| Komisijas Regulas Nr. 651/2014 2. panta 18. punkta c) apakšpunkts | Noteikumu projekta 22.1. apakšpunkts | Ieviesta pilnībā | Neparedz stingrākas prasības |
| Komisijas Regulas Nr. 651/2014 12. panta 1. punkts | Noteikumu projekta 27.4. apakšpunkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija savā tīmekļa vietnē publicē informāciju par noteikumu projektu un par tā virzību. Informācija publicēšanai tās tīmekļa vietnē tiek nosūtīta arī Valsts kancelejai. |
| 2. | Sabiedrības līdzdalība projekta izstrādē | Sabiedrības informēšanai Noteikumu projekts publicēts Ekonomikas ministrijas mājaslapā sadaļā “Sabiedrības līdzdalība” <https://em.gov.lv/lv/Ministrija/sabiedribas_lidzdaliba/diskusiju_dokumenti/> unValsts kancelejas mājaslapā sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Nav saņemti iebildumi  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistītas šādas institūcijas:* LIAA kā programmas apsaimniekotājs un iepriekš noteiktā projekta līdzfinansējuma saņēmējs;
* Ekonomikas ministrija kā par programmas sagatavošanu līdzatbildīgā iestāde (atbilstoši Saprašanās memoranda B pielikuma 3. daļas A. punktā programmā noteiktajam);
* Latvijas Universitāte, Rīgas Tehniskā Universitāte un Rīgas Stradiņa Universitāte kā iepriekš noteiktā projekta partneri;
* Finanšu ministrija kā vadošā iestāde, neatbilstību iestāde un revīzijas iestāde;
* Norvēģijas valsts institūcija “Innovation Norway” kā donorvalsts programmas partneris.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošo institūciju un cilvēkresursu ietvaros. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Mārtiņš Jansons, 67013057

Martins.Jansons@em.gov.lv